Glogerfestspillene

Glogerfestspillene er en årlig kammermusikkfestival på Kongsberg som arrangeres av Glogerakademiet den siste helgen i januar hvert år. Festspillene har fått navn etter Kongsberg kirkes Glogerorgel, som er et av de sentrale instrumentene under festspillene.

Glogerfestspillene ble arrangert for første gang i 2001 etter initiativ fra Reidar Hauge. Sopranen Isa Katharina Gericke har siden oppstarten i 2001 vært kunstnerisk leder for festspillene. I 2008 gikk Olof Bomann inn i festivalledelsen som medlem av festspillenes kunstneriske råd; per 2021 er det komponisten og sangeren Frank Havrøy som ivaretar denne rollen. Margit Åsarmoen ble i 2012 ansatt som daglig leder.

Festspillene ble avlyst i 2021 på grunn av koronaviruspandemien. Feiringen av arrangementets tyveårsjubileum ble samtidig utsatt til januar 2022.

Referanser

Eksterne lenker 
 

Musikkfestivaler i Viken
Kultur i Kongsberg
Repeterende arrangementer etablert i 2001